《沁园春·余与缪函九同时有亡儿之戚，填词属和》
清代·陆震

庾信多哀，方赋伤心，君亦如吾。虽东门不哭，君能自遣，西河堕虽，仆已全枯。

亭号千秋，地名嬴博，从古销魂有是夫。黄台下，况瓜经再摘，臣独何辜。

衰宗一线堪虞。只鄙愿、还奢老不渝。倘人矜邕后，匪惟弱女，天延赵祀，遂有遗孤。

不幸生如，景升儿子，鹿鹿凡毛竟可无。君非比，料来春花发，骄我双珠。

作者简介：江苏兴化人，字仲子，号种园。工书，擅长行、草。家贫，嗜饮，常以笔质酒家，求其墨迹者必先为赎笔，方能得其书。